CELEX: 62013TN0005
Language: sl
Date: 2013-01-09 00:00:00
Title: Zadeva T-5/13: Tožba, vložena 9. januarja 2013 – Iran Liquefied Natural Gas proti Svetu

23.2.2013   
            
            
               SL
            
            
               Uradni list Evropske unije
            
            
               C 55/24
            
         Tožba, vložena 9. januarja 2013 – Iran Liquefied Natural Gas proti Svetu
   (Zadeva T-5/13)
   2013/C 55/42
   Jezik postopka: angleščina
   
      Stranki
   
   
      Tožeča stranka: Iran Liquefied Natural Gas Co. (Teheran, Iran) (zastopniki: J. Grayston, Solicitor, G. Pandey, P. Gjørtler, D. Rovetta, D. Sellers in N. Pilkington, odvetniki)
   
      Tožena stranka: Svet Evropske unije
   
      Predloga
   
   Tožeča stranka Sodišču predlaga, naj:
   
               —
            
            
               za nična razglasi Sklep Sveta 2012/635/SZVP z dne 15. oktobra 2012 (1) in Izvedbeno uredbo Sveta (EU) št. 945/2012 z dne 15. oktobra 2012 (2), in sicer v delu, kjer je tožeča stranka vključena na seznam oseb in subjektov, za katere veljajo omejevalni ukrepi;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v podporo tožbi navaja šest tožbenih razlogov.
   
               1.
            
            
               S prvim tožbenim razlogom se zatrjuje kršitev pravice do izjave, in sicer ker Svet ni opravil zaslišanja tožeče stranke in ker za to naj ne bi bilo nobene nasprotne podlage, zlasti v okviru obstoječih pogodbenih zavez.
            
         
               2.
            
            
               Z drugim tožbenim razlogom se zatrjuje kršitev obveznosti obvestitve, saj Svet o izpodbijanih ukrepih tožeče stranke ni obvestil.
            
         
               3.
            
            
               S tretjim tožbenim razlogom se zatrjuje pomanjkljivost obrazložitve, in sicer ker je Svet tožeči stranki omogočil seznanitev le z omejeno obrazložitvijo, medtem ko na zahteve za dostop do dokumentov ni bilo nobenega odgovora.
            
         
               4.
            
            
               S četrtim tožbenim razlogom se zatrjuje kršitev pravice do obrambe, in sicer ker je bila tožeči stranki zavrnjena možnost učinkovito izpodbijati ugotovitve Sveta, saj je bil dostop do teh ugotovitev tožeči stranki onemogočen.
            
         
               5.
            
            
               S petim tožbenim razlogom se zatrjuje očitna napaka pri presoji, saj v nasprotju s trditvami Sveta tožeča stranka ni hčerinska družba National Iranian Oil Company in ker v vsakem primeru Svet ni dokazal, da naj bi – tudi če bi bila tovrstna hčerinska družba – to Iranu prineslo gospodarsko korist, ki bi bila v nasprotju s ciljem izpodbijanih ukrepov.
            
         
               6.
            
            
               S šestim tožbenim razlogom se zatrjuje kršitev temeljne pravice do lastnine, in sicer ker je Svet s sprejetjem ukrepov, ki zadevajo bančno imetje in obstoječe pogodbene obveznosti tožeče stranke, kršil temeljno pravico do lastnine, ker je sprejel ukrepe, katerih sorazmernosti ni mogoče upravičiti.
            
         
      (1)  Sklep Sveta 2012/635/SZVP z dne 15. oktobra 2012 o spremembi Sklepa 2010/413/SZVP o omejevalnih ukrepih proti Iranu (UL 2012, L 282, str. 58).
   
      (2)  Izvedbena uredba Sveta (EU) št. 945/2012 z dne 15. oktobra 2012 o izvajanju Uredbe (EU) št. 267/2012 o omejevalnih ukrepih proti Iranu (UL 2012, L 282, str. 16).